da da da da da da da da nb nb da da da da da nb nb da da da da da da da da da da da da nb nb da da da da da da da da nb nb da da da da da da da da nb nb da da da da da da da da nb nb da da da da da da es nb nb da da da da da da da da da da da da da da da da en da nb nb da da fr da da da da da da en da da da nb nb da da da da da da da da nb nb da da da da da da da da da da nb nb da da da sv da da da nb nb da da da da da da da da da nb nb da da da da da da da da da da da nb nb da da da da da da da da da da da da nb nb da da sv da da da da nb nb da da sv da da da da da nb nb da da nb da da da da nb nb da de nb da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da de en da da da en da da da da cs da da de da da da da da de da da da da de da fr da da da da en da da da da da da da da fr da da da da da da sv sv nb nb da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: august 2015
mandag den 31. august 2015
Det er mandag og det regner. Til gengæld har det været en dejlig weekend og lørdag var det så varmt, at jeg havde kjole og bare ben. Måske den sidste sommerdag (jo, som dagen i dag så ud, så var det) i denne omgang. Jeg håber dog på en lun og solrig september.
Jeg har desuden fået kigget en lille smule i Eurowomans 'the September issue'. Elsker at læse om nye tendenser, trods jeg er rimelig fastlåst sikker på min egen stil.
Resten af mandagen står i vasketøjets tegn. Og noget lektielæsning, madplan og kalender-opdatering. I dag begyndte hverdagen igen og i morgen er sommeren for alvor slut og vi træder ind i efteråret. Synes absolut jeg er klar til det hele, efter en dejlig weekend.
Indsendt af Birgitte B kl. 16.15 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Familie, Kæreste, Livet i almindelighed, Netflix, Sommer, Uddannelse, Weekend
lørdag den 29. august 2015
De sidste par måneder har jeg fået en del nye læsere - og det har bla. betydet, at kommentarfeltet er blevet flittigt brugt. Det vil jeg gerne sige tusind tak for. Det betyder virkelig meget for mig, at I gider kommentere - nye som 'gamle' læsere - og dermed hjælpe med at gøre bloggen levende.
PS. Kommentarer kan også inspirere til handlinger. Det er Susanne et godt bevis på.
Indsendt af Birgitte B kl. 11.52 2 kommentarer:
Send med mailBlog om dette!Del via TwitterDel via FacebookDel på Pinterest
fredag den 28. august 2015
Jeg har tænkt en del over de her uge-glimt indlæg. Og blevet enig med mig selv, at de nu stopper som faste fredags-indlæg. Jeg har brug for lidt mere frie rammer.
Nogle uger - som denne - har jeg brug for at opsummere midt på ugen. Andre uger vil der komme uge-glimt mandag eller fredag, men altså ikke i faste rammer.
Jeg har været i gang med disse indlæg siden januar og det er måske ikke lang tid. Jeg har dog ikke lyst til at sætte alle billeder fra min Instagram profil på bloggen, så derfor har jeg også haft nogle lidt 'billede-fattige' uger.
Så fra i dag af, ingen faste indlæg. Det betyder jo ikke, at jeg ikke kommer med et indlæg næste fredag...
Fredag i sidste uge nåede jeg denne lækre morgenmad.
Lørdag eftermiddag på Baresso i Odense
I denne weekend skal min kusine og fætter fejre fælles fødselsdag (25+20 år) lørdag. Kryds fingre for godt vejr. Vi skal være ude i haven.
Ellers har denne uge været lidt crazy med mange aftaler og koordinering, så det skal blive godt at flade ud på sofaen fredag aften.
Rigtig god weekend til jer alle :-)
Indsendt af Birgitte B kl. 15.23 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Livet i almindelighed, Weekend
torsdag den 27. august 2015
Tal pænt – vis hensyn
Her er denne uges indlæg i lokalavisen. Du kan også se det online her.
I medierne er der ofte tale om, hvordan vi i dagens Danmark ikke tager hensyn til hinanden. Der kører endda reklamer i TV for at huske os på, at vi skal tale pænt til hinanden. Det er de gamle dyder, der skal i spil igen. Hensynet og rummeligheden, der skal frem igen. De skal læres af os selv og gives videre til vores børn. Vi skal være bedre til at sige ’pyt’, når andre træder os over tæerne. Bedre til at trække på skulderen og slappe af. Bedre til at rumme forskelligheden. Og bedre til at hjælpe hinanden. Lære vores børn at vente på deres tur. At få dem til at forstå, at de ikke altid kommer i første række.
Selv oplever jeg, at man kommer langt med et smil. Selv om det ikke altid bliver gengældt. Og jeg render ofte rundt og føler mig lidt som en jubel-idiot med et påklistret smil på læben. Af den simple grund, at jeg ikke har lyst til at blive misforstået. Måske er det også derfor, at andre tit gemmer smilet væk? For at andre folk ikke skal tro, at der bliver grint af dem eller det de siger?
Før sommerferien cyklede jeg hjem fra arbejde og fik i modsatte vejbane øje på en bil, der var trukket ind på pladsen, hvor bussen normalt holder ind. Ved siden af bilen stod en stor, muskuløs, skaldet mand. Sådan én, der godt kunne se lidt skræmmende ud for nogle. Men før jeg nåede krydset og fik grønt til det modsatte fortov, var der allerede to andre (biler), som havde kørt op på siden af ham og stoppet for at spørge, om de kunne hjælpe ham med noget (han havde ikke brug for hjælp – den var tilkaldt og på vej). En ganske almindelig, travlt fredag eftermiddag. Det var så dejligt at opleve.
Og til trods for, hvad reklamerne vil have os til at tro - og hvad jeg ellers oplever omtalt om Vestegnen - så synes jeg faktisk, at vi generelt er ret gode til at vise hensyn, tale pænt og hjælpe hinanden. Ligesom den dag med bilen, der var gået i stå. Der bliver sagt en hel del ’tak’ og ’undskyld’ og vi smiler til hinanden og siger ’goddag’, når vi passerer hinanden på gaden. Vi prøver at hjælpe. Og alle disse små ting til sammen, det er da faktisk værd at blive ved med.
Indsendt af Birgitte B kl. 18.57 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
onsdag den 26. august 2015
Torsdag er min lange arbejdsdag. Og sidste uge var ungerne hos deres far, så jeg benyttede torsdagen til at smutte ud til lidt selvforkælelse efter arbejde.
Det var hos denne dejlige 'dame', som er flyttet til nye lokaler og derfor havde 20% på alle behandlinger. Jeg havde bestilt en mini-ansigtsbehandling (det jo ikke så lang tid siden jeg var der sidst, til den helt store tur) og skulle også prøve at få vokset bryn (!) inden de blev farvet.
Første gang for alting.Det gjorde faktisk ikke så ondt. Bagefter altså. Så nu overvejer jeg, om jeg skal give benene en chance - altså voks... Det bliver først efter sæsonen for bare ben er slut dog, for hårene skal jo gro ud til ca. ½ cm. Resultatet på brynene blev da også ret flot, så jeg tror det skal være noget jeg gør regelmæssigt. Så slipper jeg for at stå og tegne op hver morgen og det giver lige ansigtet det der ekstra, når de står helt skarpt.
Jeg har jo lovet mig selv, at blive bedre til selvforkælelse. Og jeg har faktisk et gavekort til noget skønhedsbehandling liggende (gave fra min fødselsdag), som jeg vil bruge her i efteråret. Begynder dog allerede på en ny omgang selvforkælelse på fredag, hvor jeg skal til frisør og klippes + have piftet mine leverpostej-farve lidt op.
NB: ingen reklame i dette indlæg, kun min egen mening og links til dejlige steder, som jeg gerne vil anbefale.
Indsendt af Birgitte B kl. 15.18 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Børn, Dullegrej, Hverdag, Livet i almindelighed, Shopping, Sommer
tirsdag den 25. august 2015
Opsummering af de sidste mange dage
12 myggestik (!) Så mange endte jeg op med efter lørdag aften. Vi sad ude på terrassen hos min bror og svigerinde og i løbet af en kort time, så væltede det rundt med myg og jeg fik taget min del af stikkene (selvfølgelig). Kun ét stik på armen, resten er fordelt på skinneben, ankler, fødder og tæer. Og nogle af dem kløer. Andre er svulmet op og er store og ømme (og ikke særlig kønne). Så det er egentlig ok, at vejret lige nu ikke er til shorts.
Jeg opdagede ellers fredag hos min veninde, at hun havde den famøse Rudolph Scrub stående og måtte lige høre, hvad hun synes om den. Hun var - modsat mig - meget begejstret for produktet (hun bruger hele serien) og havde ikke de samme 'bivirkninger' som mig. Meget mystisk!
Skoledag i går gik rigtig godt. Jeg er begyndt på et modul, som hedder 'offentlig kommunikation'. Det er en del af Diplomuddannelsen i offentlig forvaltning. Det er nogle vidt forskellige deltagere og vi er kun 3 ud af 17, som ikke har andre moduler fra diplomuddannelsen. Det bliver hårdt - og alligevel en blød opstart til andre (mere krævende) moduler, da der kun er undervisning hver 14. dag.
Skal nu besøge Tagensvej hver 14. dag
I dag har været en 'mandag-på-en-tirsdag' -dag på arbejdet. Det kræver lige noget tilvænning. Heldigvis er dagen fløjet afsted og lige om lidt kommer en sød veninde til middag, hvor efter vi suser ud til Kastrup og kigger på den nye kollektion fra Black Swan Fashion. Uh, det bliver godt (og muligvis helt sikkert dyrt!).
Indsendt af Birgitte B kl. 16.37 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Familie, Livet i almindelighed, Sommer, Studier, Uddannelse, Veninde, Weekend
mandag den 24. august 2015
Efter en dejlig weekend og en morgen med regn, lyn og torden plus tre børn, der skulle sendes afsted i skole, så er jeg nu på vej til min 1. skoledag.
Det er 6 1/2 år siden jeg tog min sidste eksamen og jeg er en anelse bekymret. Om jeg kan falde ind igen med studier. Læse og forstå. Deltage aktivt i undervisningen og skrive nogle opgaver.
Jeg er nu en del af de 13 mio. mennesker (om året), der står på Nørreport St. Har hverken madpakke eller penalhus denne gang. Men håber alligevel på en god dag. Dulmer nerverne med kaffe.
Hav en fin mandag derude.
Indsendt af Birgitte B kl. 08.18 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed, Studier
søndag den 23. august 2015
Hvad jeg har lært om arbejde - på arbejde
Nu er det snart mandag og hverdag for de fleste, så her kommer et indlæg om arbejde!
Jeg har ikke haft mange forskellige arbejdssteder i mit liv, men jeg har haft mange forskellige funktioner og opgaver. Jeg har været heldig at være på nogle rigtig gode arbejdssteder, hvor der har været mulighed for at arbejde i forskellige afdelinger og selv have indflydelse på arbejdsopgaverne.
Nogle gange er det sådan mandag føles...
Her er en lille samling af gode råd, fordomme og generelle erfaringer, som jeg har samlet gennem mit arbejdsliv - enjoy:
Kvinder med barnestol på cyklen er ikke værd at kigge efter/pifte efter. (Det var ikke et udsagn, der faldt i særlig god jord hos mig!).
Gå ikke med hænderne i lommen, så kan du ikke nå at tage fra, hvis du falder.
Husk skiftesko på kontoret, hvis du skal gå i høje hæle.
Når du først har haft en måned eller to med lang torsdag, så har du vænnet dig til det. (ja, jeg har vænnet mig til det, men det er stadig ikke det fedeste med 10 timers arbejdsdag).
Den bedste måde at få arbejdsglæde på, er at give andre arbejdsglæde #truefact
Vi har en frokostordning, men helt ærligt, så smutter vi lige så tit forbi McDonalds og henter mad... eller ned på caféen i stueetagen. (dengang arbejdede jeg altså inde i Københavns centrum)
Det er ikke kun kvinder, der sladrer på arbejdspladsen. Mænd gør det i høj grad også!
Her skal du ikke lave kaffe selv. Vi har køkkendame. (savner hende stadig)
Det vigtigste er, at du er glad for at gå på arbejde (stort set) hver morgen.
Fake it 'till you make it!
God søndag til jer alle.
Indsendt af Birgitte B kl. 10.53 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Ferie, Hverdag, Livet i almindelighed, Sommer
fredag den 21. august 2015
Det er fredag og jeg skal være ude hele weekenden.
I dag går turen til kaffe, middag og overnatning hos min veninde (hun bor i Slagelse). Det er flere måneder siden jeg sidst så hende, så der bliver noget at få indhentet.
Lørdag går jeg glip af en sød kollegas bryllup, men jeg var allerede lover ud til have-fest/cocktail-party hos min svigerinde og bror, som jo bor i Odense.
Ungerne er med mine forældre på tur til Jylland og samler mig op i Odense søndag. Så skal resten af weekenden gå med afslapning... og lektier for mig og ungerne, for det er på mandag, jeg begynder i skole (gisp).
Ugen er gået med arbejde og et veninde-besøg af den slags, hvor man ikke får foto-dokumenteret, fordi det er så hyggeligt (og det er helt i orden). Men altså, jeg lavede både ny pastaret og dessert.
Min foto-rulle på IPhone er derfor lidt mangelfuld, men lidt 'snaps', blev det da til (dem som ikke ramte Instagram):
Søndag morgen med regn
Rigtig god weekend til jer alle!
Indsendt af Birgitte B kl. 13.37 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Børn, Familie, Livet i almindelighed, Sommer, Veninde, Weekend
torsdag den 20. august 2015
Jeg har fået en fin gave fra min fagforening. I anledning af, at jeg har 25-års jubilæum som medlem. Det er temmelig god stil, synes jeg.
Jeg kan faktisk godt huske den dag, da jeg meldte mig ind. Det var i begyndelse af august. Jeg var 15 år og lige begyndt på Handelsskolen i Albertslund (HHX eksamen).
Den første uge stod der et par unge og delte materiale ud fra HK og svarede på spørgsmål. Dengang var det gratis at være medlem om studerende (det ved jeg ikke, om det stadig er), så jeg tænkte, at det skadede jo ikke.
Desuden var man garanteret dimittend-sats i fagforeningen, hvis man havde været medlem, mens man læste (det ved jeg heller ikke om stadig gælder - faktisk ved jeg ikke ret meget om reglerne for unge i fagforening i dag).
Anyways, jeg fik udfyldt en lille seddel, blev medlem og vupti, så er der gået 25 år!
Indsendt af Birgitte B kl. 18.40 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Livet i almindelighed, Uddannelse, Vestegnen
onsdag den 19. august 2015
Noget der ikke rigtig virker...
Nogle gange kan man godt sætte forhåbningerne lidt for meget op. For blot at blive rigtig skuffet.
Det er lidt sådan, jeg har det med de to produkter på billedet. For helt ærligt, de ligger ikke i den billige ende af beauty-produkterne hos mig. Og jeg havde hørt så meget godt om begge mærker. Derfor var forhåbningerne også høje - især om at få den der luksusfølelse ved brug.
Desværre så blev mine forventninger ikke indfriet.
Kiehl's læbepomade starter godt ud med at være en lille bøtte med gul vaseline-lignende pomade. Den lugter ikke af noget. Den er nem at smøre på og trænger hurtigt ind. Alt for hurtigt. Uden rigtig at fugte. Jeg har prøvet et par aftener at smøre læberne for blot at gentage proceduren igen 10 min efter. Det værste er, at mine læber er småtørre og ikke bløde, når jeg vågner om morgenen. Kunne faktisk lige så godt have brugt en BabyLips.
Rudolph face scrub er et underligt produkt. Det scrubber ikke helt så meget, som jeg gerne vil have. Det er til at leve med. Til gengæld er den så 'fedtet', at jeg efter brug føler, at jeg har kørt en omgang vaseline ud i hele hoved. Nogle gange bruger jeg almindelig sæbe bagefter, blot for at slippe af med den der fedtede fornemmelse. Duften er ok og konsistensen er rigtig god. Lige indtil den lander på huden. Faktisk er det så slemt, at jeg overvejer at give den væk. Har dog læst, at den også kan bruges som maske på hænderne, så det bliver et forsøg værd.
Heldigvis har jeg masser af andre dejlige produkter, som jeg er glad for at bruge (og som ikke koster kassen). Læs bla. her og her. Og jeg er også i gang med tilløb til at bruge noget mere læbestift. Det kommer der helt sikkert et indlæg om senere.
Info: Jeg har selv købt produkterne og testen er udtryk for min egen mening. Der er ingen, der har bedt om den.
Indsendt af Birgitte B kl. 16.24 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Livet i almindelighed, Test
tirsdag den 18. august 2015
Min cykel fylder 1 år i dag!
Jeg har ikke kørt så meget på den, som jeg gerne ville (jeg bebrejder bilen og det dårlige vejr i DK)... den er endnu ikke blevet en gammel cykel i min verden. (Læs om fordelene ved en gammel cykel her).
Den er stadig pæn, selv om den har fået et par skrammer. Jeg passer godt på den. På dens fødselsdag har den fået en overnatning i arbejdets cykelskur, da jeg er gået (spadseret?) hjem fra arbejde i dag - for at nyde det gode sommervejr.
Og min veninde kommer senere til mad, kaffe og en snak, så cyklen kunne alligevel ikke få en lang køretur i dag. Nu skal jeg nemlig i gang med at forberede aftensmaden. Rigtig god tirsdag aften til jer alle...
Indsendt af Birgitte B kl. 16.50 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hverdag, Livet i almindelighed, Sommer, Vestegnen
mandag den 17. august 2015
Ugens glimt - flyttedag
Ugens glimt er flyttet til mandag. Jeg ved ikke, om det skal være permanent eller bare denne uge.
Fordi jeg er bagud, så er madplanen med i dette indlæg. Det er så den mad, vi har spist! I sidste uge. Da vi kom hjem fra ferie.
Ferien er stadig i minde. Vejret er jo relativ godt stadig og jeg hygger mig lidt ved feriebillederne.
Det har været lidt en hård nyser at komme tilbage på job (som altid). Og weekenden har budt på en del aftaler.
Fredag var der Bakke-tur. Lørdag biograf-date med kæresten (vi så Mission Impossible 5). Søndag oprydning af mormors hus.
Håber I også har haft en god weekend. I dag er ugen begyndt på ny - og jeg har allerede aftaler på de fleste dage. Alt er som det plejer.
Indsendt af Birgitte B kl. 16.01 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Familie, Ferie, Hverdag, Kæreste, Livet i almindelighed, Sommer, Weekend
lørdag den 15. august 2015
Første gang efter ferie
Første indlæg i avisen efter ferie - total agurketid - lavet i slutningen af juli under stort pres og minus motivation... Så det handler om alt og intet.
I denne weekend skal jeg have skrevet næste indlæg... Nu mangler jeg bare lidt inspiration!
Læs indlægget online her - eller nedenfor:
Jeg håber, I derude har haft en dejlig ferie. Hvis du stadig har ferie eller først skal i gang med at holde den nu, så vil jeg bare sige: Jeg er ret så misundelig. Her er tre ugers brugt ferie billigt til salg, trods den har været rigtig god, afslappende og afholdt i selskab med familie.
Trods det meget blandede - og overvejende halv-skidte - sommervejr her på Vestegnen, så har I forhåbentligt også alligevel nydt at holde fri og slappe af. Jeg selv har været så heldig, at jeg har været en uge afsted til varme Grækenland, hvor solen skinnede fra en blå himmel og termometret viste 32 grader de fleste dage. Så var det faktisk lidt en befrielse at komme hjem til Vestegnen med 20 grader og skyer. Jeg er simpelthen ikke god til de så høje temperaturer.
I sommertiden hjemme på Vestegnen er de udendørs svømmebade og strandene blevet flittigt brugt - i hvert fald de dage, hvor sommervejret trods alt har brudt igennem (eller måske var det bare de dage, hvor jeg var afsted). Personligt har jeg også nydt de mange forskellige arrangementer, der har været i området. Vi har nemlig haft glæde af en masse besøgende - folk fra udlandet og resten af Danmark. Hele Vestegnen har sommeren igennem summet af forskellige aktiviteter. Sommeren begyndte jo faktisk med flot vejr og en omgang Garder VM og DM. Det betød masser af musik, flotte kostumer og deltagere fra hele verden i vores område. Og her for ganske nylig, var der f.eks. fyldt op med fodbold-drenge og piger til diverse turneringer.
Det har været sjovt at gå i de lokale shopping centre eller det lokale supermarked og høre en masse forskellige dialekter. En gåtur gennem byen har også budt på både udenlandske turister og familier fra Jylland. Flere gange har jeg stødt på udenlandske turister, som var på Vestegnen. Alt sammen noget der giver kulør på hverdagen. At møde disse turister, give en hjælpende hånd med at finde vej eller en snak, og lære noget om deres syn på Vestegnen er lidt en oplevelse - og et frisk pust.
Sommeren - og agurketiden - er ved at være slut. Superligaen er begyndt igen med alle dens glæder (og sorger), skolebørnene er tilbage i klasseværelserne og vejene er så småt begyndt at blive fyldt op igen med morgentrafik. Hverdagen er for alvor ved at sætte ind og faktisk så glæder jeg mig. Glæder mig til et forhåbentlig langt, varmt og solrigt efterår og til at skrive om nye emner her i avisen. Jeg byder hverdagen 'goddag og velkommen' - og håber I derude følger med.
Indsendt af Birgitte B kl. 11.44 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
torsdag den 13. august 2015
Selverkendelse - og derfor salg af tøj...
Jeg har ryddet op. Og erkendt, at der er visse ting i min garderobe, som jeg ikke går med. Eller så er de blevet for små - og jeg har erkendt, at jeg aldrig kommer så langt ned i vægt, så jeg kan passe dem igen.
Så - det kan jo komme andre til gode. Jeg har derfor sat nogle forskellige stykker tøj til salg inde på Trendsales. Vil du se hvilke, så klik her (rul ned og se alle mine annoncer).
Jeg sælger bla. denne søde sommer kjole i satin-agtigt materiale. Brugt få gange. Den er fra Only i str. 34, men den er en 'normal' str. 36 efter min vurdering. Sælges for 150 kr.
Udover annoncerne på Trendsales, så har jeg tre Black Swan Fashion styles til salg:
Jakken er aldrig brugt, men købt for stor. Mærket sidder stadig på. Den er str. S og sælges for 200 kr. Fås stadig hos Black Swan hjemmesiden (men der koster den 316 plus fragt).
Jeans'ene er brugt én gang og derefter vasket. Model Diamond. Størrelsen er 34, men det svarer til en 'normal' str. 36. De fås ikke mere, men er en lys udgave af disse. De sælges for 250 kr.
Nederdelen er brugt et par gange, men jeg får den ikke brugt mere, da jeg har den i grå også. Den sælges for 100 kr.
Alle ting kan afhentes i Brøndby eller sendes med post - køber betaler porto.
Skriv til mig her eller på mail: bbr2605@gmail.com, hvis nogle af tingene har din interesse.
Indsendt af Birgitte B kl. 17.35 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Livet i almindelighed, Shopping
tirsdag den 11. august 2015
I går havde jeg traditionen tro fridag. Jeg har de sidste par år holdt fri på ungernes første skoledag og bagefter har vi så spist frokost sammen. I år blev traditionen brudt. Ikke med min gode vilje, men når man har børn, der begynder i 4. og 8. klasse, så skal de åbenbart være i skole til kl. 13, selv om det er den første dag - og have madpakke med.
Så i år blev frokosten udskiftet med eftermiddags-pandekager. Som også var hyggeligt. Og den der fridag var så proppet med aftaler og praktiske ting, så det var lige før, at jeg længdes efter at komme på arbejde.
Selvfølgelig begyndte den 'rigtige' hverdag med en omgang regn, torden og lyn. Tilsat et par våde sandaler. Arbejde var dejligt. Altså jeg er mega-bagud, men det når jeg nok. Jeg havde desuden på én uges ferie glemt mit kodeord. Så det må betyde, at jeg har slappet rigtig meget af!
Der er æbler på min mormors Ingrid Marie træ og min næste ferie er til jul. Det er hverdag igen og alt er godt!
Indsendt af Birgitte B kl. 15.21 15 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Børn, Familie, Ferie, Hverdag, Livet i almindelighed, Sommer
søndag den 9. august 2015
Sommerferiepostkort #3, vol. 2
Dette er egentlig ikke et sommerferiepostkort. For vi er hjemme og har brugt dagen på noget så spændende som vasketøj og aftensmad kl 18 (vi nåede det næsten).
Jeg burde ordne neglelak på tæerne (den hænger lidt efter en del strandture). Eller jeg burde ordne opvasken efter dagens aftensmad. Jeg burde også lave et ordentligt indlæg her på bloggen om ugens glimt eller hjemkomst fra sommerhus (som skete i går og som gik ret så smertefrit).
Jeg gider dog ingen af delene! I dag er sidste feriedag for denne sommer. Og selv om jeg har fridag i morgen, så er den fyldt op med aftaler og ting, der skal nås. Plus nogle børn der skal i skole og hentes bagefter.
Jeg bruger derfor denne aften på den sidste feriedag... På at slappe endnu mere af. Inden hverdagen og dens ræs begynder igen. Jeg frygter lidt denne opstart. Ved egentlig ikke hvorfor, men lige nu er der bare 1000 aftaler og ting, der skal nås i nærmeste fremtid. Så i aften vil jeg ikke tage sorgerne på forskud. Bare sidde i et hjørne af sofaen med min bog. Og slappe helt af...
Sommerhus - Ferieminder til at nyde søndag aften:
Indsendt af Birgitte B kl. 20.33 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Ferie, Hverdag, Livet i almindelighed, Sommer
torsdag den 6. august 2015
Sommerferiepostkort #2, vol. 2
Det er Danmark fra den bedste side. Vejret, ikke for varmt og ikke for koldt, masser af sol og myg plus koldt badevand. Det er sommerhusferie fra den bedste side.
Her er lidt flere stemningsbilleder...
Faktisk er jeg blevet mere brun (eller så lys fregnet som muligt) på denne ferie end jeg blev på Kreta. Simpelthen fordi vi hele tiden er ude og solen er til at klare i flere timer end sydpå.
På lørdag skal vi hjem og så venter hverdagen med skole-opstart mandag. Jeg suger det hele til mig og lader batterierne op. Det er en fantastisk ferie!
Indsendt af Birgitte B kl. 15.51 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Ferie, Livet i almindelighed, Sommer
mandag den 3. august 2015
Sommerferiepostkort #1, vol. 2
Sidste omgang ferie. Og vi har lejet min venindes fars sommerhus i Lumsås. Det er tæt ved stranden og et dejligt hus på en stor grund. Vi var her også sidste år i helt samme uge. Trods det dårlige sommervejr, så har det vendt til det bedre lige på den dag vi kom herop (lørdag).
Jeg har hverken pakket højhælede sko, smykker eller pæne kjoler. Kører stilen med minimum make-up og et par gode bøger at læse i. Mobilen er hjemme det meste af tiden, hvor vi er ude. Det er ren ferie-afslapning.
Vi har indtil nu brugt tid på selvpluk af jordbær og ærter og spiser grill-mad med masser af nye kartofler og ny-optrukne gulerødder. Øj det er godt.
Solen skinner og varmen er der. Vandet på stranden er dog stadig på den kolde side, så indtil nu er det kun blevet til en soppetur.
I morgen venter en tur i Sommerland Sjælland til ungernes store glæde. Og senere på ugen kigger min bror, svigerinde og deres unger forbi. Ahhhh, det er dejligt med ferie!
Indsendt af Birgitte B kl. 21.04 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Dullegrej, Familie, Ferie, Livet i almindelighed, Sommer
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Uge-glimt indlæg skifter form
Tal pænt – vis hensyn
Selvforkælelse i lange baner
Opsummering af de sidste mange dage
Hvad jeg har lært om arbejde - på arbejde
Noget der ikke rigtig virker...
Ugens glimt - flyttedag
Første gang efter ferie
Selverkendelse - og derfor salg af tøj...
Sommerferiepostkort #3, vol. 2
Sommerferiepostkort #2, vol. 2
Sommerferiepostkort #1, vol. 2
Fantastisk A/S tema. Temadesign af Jason Morrow. Leveret af Blogger.